Koordinatės: 5°47′1.36″ p. pl. 144°19′54.2″ r. ilg.﻿ / ﻿5.7837111°š. pl. 144.331722°r. ilg.﻿ / 5.7837111; 144.331722

| Kuko ankstyvosios žemdirbystės vieta |
| --- |
| Pasaulio paveldo sąrašas |
| 

---

 |
| Kuko pelkių vaizdas iš lėktuvo

---

 |
| **Vieta** | Papua Naujoji Gvinėja Papua Naujoji Gvinėja |
| **Tipas** | Kultūrinis |
| **Kriterijus** | iii, iv |
| Pasaulio paveldo emblema **Nuoroda** | (angl.) (pranc.): 887 |
| **Regionas**\*\* | Azija ir Ramusis vandenynas |
| **Įrašymo istorija** |
| **Įrašas** | 2008  (32 sesija) |
| 

Kuko ankstyvosios žemdirbystės vieta šalies/regiono žemėlapyje

 |
|  **Vikiteka:** | Kuko ankstyvosios žemdirbystės vieta |
| \* Pavadinimas, koks nurodytas UNESCO sąraše.\*\* Regionas pagal UNESCO skirstymą. |

**Kuko ankstyvosios žemdirbystės vieta** arba **Kuko pelkė** (angl. *Kuk Early Agricultural Site, Kuk Swamp*) – archeologijos paminklas Papua Naujosios Gvinėjos teritorijoje, kur 7-10 tūkstantmečių laikotarpyje buvo vystomas izoliuotas nuo išorinio pasaulio žemės ūkis. Vietovės archeologiniai kasinėjimai ir tyrimai atliekami nuo 1960-ųjų, jų pradininku buvo Australijos archeologas Jack Golson. 2008 m. Kuko pelkė įtraukta į UNESCO Pasaulio paveldo sąrašą.

Kuko pelkė plyti pietrytinėje Naujosios Gvinėjos salos dalyje, apie 1550 m virš jūros lygio aukštyje, *Wahgi* kalnų slėnyje. Pelkė susiformavo buvusio ežero baseine, kurį užpildė vandens srautų suneštos aliuvinės nuogulos. Paminklo plotas užima 116 hektarų. Šioje pelkėtoje vietovėje išlikę perėjimo nuo augalų rankiojimo prie ankstyvosios žemdirbystės pėdsakų. Archeologų duomenimis, šis procesas čia vyko maždaug 5–ajame tūkstantmetyje pr. m. e. Šiam laikotarpiui priskiriami šalia šlapiosios zonos ribos aptikti žemės kaupai. Apie 2000 m. pr. m. e. šioje zonoje buvo sukurta drenažo kanalų sistema, sujungta į vieningą tinklą. Jį sudarė kelių tipų grioviai, kurie skyrėsi dydžiu, kryptimi, buvo įrengti sklypų viduje ar driekėsi jų perimetru. Dažniausiai buvo auginami vaisius ir riešutus vedantys medžiai, valgomieji dioskorėjos ir kolokazijos šakniastiebiai, ganyklų kultūros, cukranendrės, žalumynai, lapinės daržovės ir bananai.

Archeologiniai radiniai
-----------------------

Tiriant drenažo kanalus, buvo rasta medinių žemės kasimo įrankių, akmens trintuvė, kiti smulkesni daiktai. Išvalius kanalus ir atkasus gilesnį žemės klodą, buvo rasti ir tiriami įvairūs molio sluoksniai, naudoti įrengti sausinimo grioviams. Šie sudėti skirtingo grunto sluoksniai liudija žmogaus veiklą.

Šaltiniai
---------

1. ↑  Denham, T.P. S.G. Haberle, C. Lentfer, R. Fullagar, J. Field , M. Therin, N. Porch, and B. Winsborough. "Origins of Agriculture at Kuk Swamp in the Highlands of New Guinea. "*Science.* 301.5630 (2003): 189–193. Web. 31 Oct. 2012.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Pasaulio paveldo objektai Melanezijoje |
| --- |
|  |
| Fidžio vėliava Fidžis | 
Levukos istorinis uostas (2013) |
|  |
| Papua Naujosios Gvinėjos vėliava Papua Naujoji Gvinėja | 
Kuko ankstyvosios žemdirbystės vieta (2008) |
|  |
| Saliamono Salų vėliava Saliamono Salos | 
Rytų Renelas (1998) |
|  |
| Vanuatu vėliava Vanuatu | 
Vado Roi Mata valda (2008) |

 |